open-index/open-wikipedia-markdown huggingface dataset:
Philip Barlag

**Isak Philip Hartvig Ree Barlag** (født 7. desember 1840 i Christiania, død 28. september 1913) var en norsk maler. 

## Familie
Han var sønn av skolelærer Johan Herman B. og Fredrikke Louise Christensen. Han giftet seg med Gunda Mathilde Kristine Jenssen (født 1854).

## Kunstnerisk virke
Barlag var elev av David Arnesen fra våren 1858 til oktober 1860. Høsten 1858 begynte han på Den Kongelige Tegneskole, først i elementær- og gipsklassen. Fra 1861 til 1863 var han elev i Christopher Borchs frihåndsklasse. Han var elev ved J.F. Eckersbergs malerskole i perioden 1860–1864. Videre studerte han i München 1864–1865. I München gikk han ikke på kunstakademiet, men mottok privatundervisning.

Barlag mottok reisestipend  til München-73, Berlin og Hamburg. Han besøkte ofte København og Stockholm. Fra 1861 foretok han også mange studiereiser i Norge.

Han utviklet en forkjærlighet for naturstudier og fordypet seg særlig i fjellandskapets mange uttrykk. Han har også etterlatt seg en rekke bilder malt ved fjorden, og mange malerier av naturen i vinterdrakt. Han sendte fra 1865 jevnlig sine naturtro bilder til kunstforeninger i Oslo, Bergen og Drammen. Han er representert i Nasjonalgalleriet og en rekke andre museer. I årene 1879–1912 var han ansatt ved SHKS og var lærer for en rekke norske kunstnere, bl.a. Otto Sinding.

## Referanser


## Kilder
* Philip Barlag; *Norsk kunstnerleksikon*
Hakija Turajlić

**Hakija Turajlić** (1936–1993) var en bosnisk statsmann og Bosnia-Herzegovinas visestatsminister fra 1992.

Turajlić ble drept av serbiske gjerningsmenn mens han var under beskyttelse av franske FN-soldater. Da han ble drept var han fungerende statsminister for Bosnia-Herzegovina. Attentatet ble en vanskelig sak for FN. Han ble transportert av franske FN-soldater i en skuddsikker bil fra flyplassen i Sarajevo. På vei til regjeringsbygget ble de stoppet av serbiske paramilitære. Under diskusjonen med disse paramilitære åpnet en FN-soldat bakdøren på bilen og en av de serbiske soldatene lente seg over skulderen hans, og skjøt Turajlić flere ganger. Gjerningsmennene ble aldri tatt. 

Årlig arrangeres en internasjonal bokseturnering i Sarajevo til minne om Hakija Turajlić. Turajlić har også fått en gate oppkalt etter seg i Dobrinja, i utkanten av Sarajevo.

## Referanser
Markale-massakrene

**Markale-massakrene** var to massakre begått av serbiske styrker i Sarajevo. Den første skjedd 5. februar 1994 da 68 mennesker ble drept og 144 skadet. Den andre skjedde 28. august 1995, da ble 37 mennesker drept og 90 skadet.

## Referanser
Rødpagell

**Rødpagell** (*Pagellus erythrinus*) er en fiskeart som tilhører havkarussene.

Den ligner på slektningen flekkpagell, men har spissere snute og mindre øyne. Gjellehulene og den store munnen er svarte. Ryggen er oransjerød. Den kan bli opptil 60&nbsp;cm lang, men vanlig lengde er opptil 25&nbsp;cm. Arten svømmer i stim over ulike bunntyper på 15–120&nbsp;m dyp. Den eter krepsdyr, muslinger og småfisk.

Rødpagell er utbredt i det østlige Atlanterhavet fra De britiske øyer til Guinea-Bissau inkludert farvannene rundt Kapp Verde, Madeira og Kanariøyene. Den finnes også i Middelhavet. Den er aldri tatt i norske farvann.

I middelhavsområdet er det et betydelig fiske etter rødpagell.

## Litteratur
* 

## Eksterne lenker
* 
*
Holte skole

**Holte skole** er en ungdomsskole som ligger i Randesund i Kristiansand. Skolens elever kommer fra Ytre Randesund, samt Odderhei og Dvergsnes. Symbolet til skolen er en drage, og skolens visjon er «Holte – skolen som løfter». Rektor er Ingvill Stangeland. Det går ca. 300 elever på Holte skole. Tidligere rektor på skolen var Roy Wiken, som ble rektor på en ny skole etter sommerferien 2011.

## Eksterne lenker
* Holte skole
* Kristiansand kommune ''Om Holte skole''
Mongefossen

**Mongefossen** er en foss i Mongeelva som renner ned fra Mongevatnet i Mongebotten. Den er lokalisert mellom Flatmark og Marstein i Rauma kommune i Møre og Romsdal. Total fallhøyde er 773 meter hvorav 300 regnes som tilnærmet fritt fall. Fallhøyden til kraftproduksjon oppgis til 950 meter. Elva er regulert til kraftutbygging i Grytten kraftverk (fra 1975) fra samme utbygging som Mardalsfossen som ble kjent gjennom Mardøla-aksjonen. Det er bare mye vann i fossen i forbindelse med stor snøsmelting eller mye nedbør.

Fossen regnes som en av Norges og verdens høyeste. Det er flere tolkninger av hvordan den totale høyden skal beregnes, men 773 meter er det som normalt oppgis. Noen kilder oppgir 744  eller 700 meter (tredje høyest i Norge etter Kjelfossen og Mardalsfossen). Fossen ligger tett ved Raumabanen og skal være den høyeste fossen som kan ses fra en jernbanelinje.

Mongefossen renner ut i Rauma fra høyre.
## Referanser


## Eksterne lenker
* World Waterfall database
* bilde
* Norges Høyeste fosser iht. NVE
Opel Rekord

**Opel Rekord** er en familiebil som ble produsert av Opel i Rüsselsheim i Tyskland i over 7 millioner eksemplarer. Den etterfulgte Opel Olympia og ble i 1986 avløst av Opel Omega.

**Olympia Rekord** (1953-57) hadde Olympiamotorer på 1,5 liter og 44 hk. Den kunne fås som todørs sedan, cabriolet og stasjonsvogn (Caravan).

**P/P1** (1958-60) hadde nytt karosseri med panoramavindu (derav P), Fra 1958 kunne den fås som firedørs sedan.  En billigutgave med 1,2-liters motor ble kalt Opel Olympia/1200 (1958–62). P1 ble også solgt i USA.

**PII** (1960-63) fjernet panoramavinduet. Den kunne nå fås som todørs coupe samt en 1,7-liters motor på 60 hk. **A** (1963–65) ble designed av GM i USA og kunne fås med 2,6-liters sekssylindret motor (fra Opel Kapitän). **B** (1965–66) fikk andre lykter, samt at den gamle Olympiamotoren (fra 1937) ble avløst av Opels nye motorserie (CIH=*Cam In Head*) på 1,5, 1,7 og 1,9 liter, en serie som holdt seg til 1986.

Den coca cola-flaskeformede og stillegående **C** (1966-71) hadde spiralfjærer bak. Utover de tre CIH-motorene fantes det en sekssylindret 2,2-liter, mens den tilsvarende Opel Commodore A hadde en 2,5 liters motor i standardutgave.  **Sprint**-utgaven hadde fartsstriper og delte komponenter som ratt og drivverk med Commodore og hadde 1,9-liter på 106 hk. 

Neste var **D (II)** (1972-77) hadde CIH-motorer (bensin) på 1,7, 1,9 og 2,0 liter samt en 2,1-liters diesel. Understellet ble også brukt i Vauxhall Victor.

De to siste seriene var **E1** (1977-82) og **E2** (1982-86, 492 000 eksemplarer), også solgt i England som Vauxhall Carlton.

Med basis i Rekord C (og D) laget man Opel **Ranger** (1968–78) i Sør-Afrika med Chevrolet-motorer, samt i Belgia for salg i Belgia og Sveits (med CIH-motor). Iran lagde den fra 1974 til 1977 og den iranske revolusjon.  E-utgavene ble laget i andre land også.


Opel Olympia Rekord, Bj. 1955 (2014-06-15 Sp).JPG | Olympia Rekord (1953-57)
Opel Rekord P1 BW 2016-07-17 14-22-45.jpg  | P1 (1958–60)
1962 Opel 17 R2 pic-002.JPG | P2 (1960-63)
Opel Rekord A 2605cc 1964 or 1965 at Schaffen-Diest 2013.JPG  | A/R3 (1963–65)
Opel-Rekord-B-1900.jpg | B (1965–66)
Opel Rekord C Coupe vl green.jpg | C (1966–71) 
Opel Rekord D 1975.jpg | D (1972–77)
Opel Rekord E1 front.jpg | E1 (1977–82)
Opel Rekord E2 front 20081218.jpg | E2 (1982–86)


## Referanser


## Eksterne lenker
* Opel Motorsport Club
* Opelregisteret
ICPC-2

**ICPC-2** er den andre versjonen av ICPC som er den internasjonale klassifikasjonen for sykdommer og symptomer som brukes i den norske primærhelsetjenesten.

Den første versjonen ICPC (International Classification of Primary Care) er en diagnoseliste fastsatt første gang i 1987 av en komite WICC som ble nedsatt i 1972 av WONCA, (World Organization of National Colleges, Academies and Academic Associations of General Practitioners/Family Physicians).

Norge har sin egen oversatte liste som vedlikeholdes av KITH, (Kompetansesenter for IT i helse- og sosialsektoren).

Trygdeetaten/Nav krever at diagnosekoden etter ICPC skal påføres alle legeregninger, sykemeldinger og legeerklæringer om arbeidsuførhet.

Kodene i ICPC består av en bokstav og to sifre. For enkelte spesielle diagnoser er det tre sifre. Bokstaven angir et organsystem. Sifrene 00-29 angir symptomdiagnoser, mens 70-99 angir sykdomsdiagnoser. 

Kodene 30-69 er terapi, behandling, prosesskoder som er felles for alle organkapitler.

I Norge bruker sykehusene diagnoselisten ICD-10

## Referanser


## Eksterne lenker
*  Finn kode (Direktoratet for e-helse) , ICD-10, NCMP, NCSP og NCRP, BUP, ICPC-2 og ICF-CY
Thomas Cooper

**Thomas Cooper** (født 9. april 1904 i Fenton, Staffordshire, England, død 25. juni 1940 i Aldeburgh, Suffolk, England) er en tidligere engelsk landslagsspiller i fotball som spilte for fem engelske klubber.

Cooper spilte 15 landskamper for .

## Biografi
Thomas Cooper startet sin fotballkarriere i Longton før han gikk til Trentham. I august 1924 skrev han under for Port Vale, og han spilte for denne klubben fram til mars 1926 da han ble kjøpt av Derby County for £2 500. I oktober 1927 debuterte han på det engelske landslaget da England tapte 2-0 for  i Belfast. Han spilte for Derby fram til desember 1934 da Liverpool kjøpte han for £8 000.

Cooper døde i en motorsykkelulykke i Suffolk i 1940.

## Karriere som fotballspiller

### Landslagskarriere for England

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
Kanebogen

**Kanebogen** er en bydel i Harstad, rundt fem kilometer sør for sentrum, langs . Siden 1970-tallet har Kanebogen vært et av de raskest voksende byområdene i kommunen. Bydelen ligger mellom Gangsås i nord, Medkila i sør, Stangnes i nordøst og Grønnebakkan i nordvest.

## Institusjoner og service
Kanebogen skole og Kanebogen stadion befinner seg i området mellom Kanebogåsen og Stortanen. Frem til høsten 2022 var det en campingplass ved Kanebogen (Harstad Camping). Her finnes flere omsorgsboliger med tilhørende helsetilbud, og flere næringsbygg, blant dem kjøpesenteret Amfi Kanebogen.

## Historie
Historien til Kanebogen kan dateres tilbake til tiden rundt svartedauden, men arkeologiske funn kan tyde på aktivitet her og like før vikingtiden. Navnet Kanebogen kan komme av en Gunnar Kane, som eide og drev flere handelssteder langs den nordnorske kyst. Ellers er Kanebogen og beskrevet med navnet Forså, etter ei fossende elv som renner gjennom stedet. 

Ut over dette, er det og antatt at Kanebogen kan ha sitt navn etter Kaneneset, et mindre berg som stikker ut i den sørlige enden av Arnøysundet, og som er med på å danne grense mellom Kanebogen og Stangnes. 

Gården Kanebogen er en av de nordligste i den gamle Sandtorg-bygda, som strekker seg fra kommune- og fylkesgrensen til Tjeldsund og Nordland i sør til det nåværende byområdet Gangsås i nord. Sistnevnte regnes som den nordligste av Sandtorg-gårdene.

Sandtorg var frem til en kommunesammenslåing med Trondenes og Harstad i 1964 et eget herred.  

## Referanser
Salvesen & Thams lokomotiv 1–3

**Salvesen & Thams lokomotiv 1–3** er tre elektriske lokomotiver bygget for Chr. Salvesen & Chr. Thams's Communications Aktieselskab av British Westinghouse Electrical and Manufacturing Company i Manchester (det elektriske) og W.G. Bagnall i Stafford (det mekaniske) til åpningen av Thamshavnbanen i 1908, levert gjennom Elektrisk Bureau i Kristiania. De regnes blant de første vellykkede énfasede vekselstrømslokomotiver i verden.

Alle tre lokomotivene ble skadet i sabotasjeaksjoner under andre verdenskrig, men det ble bygget opp igjen to lok av deler fra alle tre som ble gitt nummer 2 og 3. De ble brukt i persongtog fram til neste generasjon med kraftigere lokomotiver overtok i 1950, og etter det i skiftetjeneste fram til 1963. Nummer 2 benyttes i dag i museumstog på banen.

## Nr. 3 «Ohma Electra»
Lokomotiv nummer 3 ble overtatt av linjeforeningen Sanctus Omega Broderskab ved Norges tekniske høgskole (NTH), i dag Norges teknisk-naturvitenskapelige universitet (NTNU) i Trondheim. Det ankom Gløshaugen torsdag 14. september 1972 ved 15-tiden, og ble døpt **«Ohma Electra»** i forbindelse med Phaestum Immatricularis den 21. september.

Det står der på en 20 meter lang skinnegang av trikkeskinner og er fortsatt kjørbart. Den får strøm fra en kabel festet til en skinne og ikke fra pantografen på taket.

«Ohma Electra» er, sammen med sitt søsterlokomotiv nr. 2, verdens eldste énfasede vekselstrømslokomotiv som er operative.

Linjeforeningen AF Smørekoppen har også et  lokomotiv på Gløshaugen, med navn D/L «Bjørkelangen». Dette er et damplokomotiv levert til Urskog–Hølandsbanen i 1924.

## Referanser




## Litteratur
* 
* 

## Eksterne lenker
* S&T 1-3  – NJK Materielldatabasen
* S&T 1-3 – Jernbane.net
Nadia Hasnaoui

**Nadia Hasnaoui** (født 1963) er en norsk programleder som har ledet programmer både på TV 2 og NRK. 

## Danser
Hasnaoui hadde flere engasjement som danser i 1980-årene, blant annet ved Den Nationale Scene. Som danser medvirket hun også i TV, blant annet i NRKs barneprogram *Rubbel og Bit – en musikal på badet*, som ble sendt i romjulen 1988.

## Programleder
Hasnaoui startet sin programlederkarriere i NRK i 1991, som programleder for barneserien *[[Myggen (TV-program)|Myggen]]*. I 1993 begynte hun i TV 2 hvor hun blant annet var programleder for *[[Jakten på det gode liv]]* og *[[Hasnaoui]]*. 

I 2004 gikk tilbake til NRK hvor hennes første oppdrag ble å være programleder for *[[Melodi Grand Prix junior 2004]]* sammen med Stian Barsnes-Simonsen. Fra 2006 var hun programleder for det populære TV-programmet *[[Kvitt eller dobbelt]]* på NRK. Vinteren 2007 var hun i tillegg programleder for serien *[[Topp 10]]* sammen med Claus Wiese. I mai 2010 ledet hun semifinalene og finalen i den internasjonale sangkonkurransen Eurovision Song Contest 2010 i Telenor Arena sammen med Erik Solbakken og Haddy Njie. Hun har også vært med å lede flere sesonger av *[[Sommeråpent]]*.

Hasnaoui har flere ganger intervjuet Kong Harald og Dronning Sonja.

## TV-programmer
TV-programmer Hasnaoui har vært programleder for:
* 2015: ''Norges smarteste'' (NRK)
* 2014: ''The Hit''* *(NRK) (vikarierte for Marte Stokstad i program nummer to)
* 2014: ''Sommeråpent''* *(NRK)
* 2013: ''Sommeråpent'' (NRK)
* 2012: *[[Sommeråpent]] *(NRK)
* 2012: *[[Litt av et liv]]* (NRK)
* 2011: *Sommeråpent*
* 2010: Eurovision Song Contest 2010 (NRK)
* 2009/2010: *[[Kvitt eller dobbelt]]* (for både barn og voksne)  (NRK)
* 2008: *Kvitt eller dobbelt* (for både barn og voksne)  (NRK)
* 2007: MGP Nordic 2007 (NRK)
* 2007: *[[Topp 10]]* (NRK)
* 2007: *[[Kvitt eller dobbelt]]* (for barn) (NRK)
* 2006: *Kvitt eller dobbelt* (for barn) (NRK)
* 2006: *[[Fakta på lørdag]]* (kommentator i dokumentaren «Homogenerasjonen») (NRK)
* 2004: Junior Eurovision Song Contest 2004 (NRK)
* 2004–2005: *[[Frokost-TV]]* (NRK)
* 2004–2006: Melodi Grand Prix junior (NRK)
* 2003: *[[Hasnaoui]]* (TV 2)
* 1999: *[[Jakten på det gode liv]]* (TV 2)
* 1995: *[[God morgen, Norge!]]* (TV 2)
* 1993: *[[God ettermiddag, Norge!]]* (TV 2)
* 1991–1993: *[[Myggen (TV-program)|Myggen]]* (barne-TV) (NRK)
* 1985: Fellesrommet (NRK)

## Privatliv
Hun er barnebarn av økonomen Ragnar Frisch og gift i 1991 med skuespiller Kim Haugen. 

Hasnaoui er enebarn og bodde i Marokko de fire første årene av livet sammen med sin norske mor og marokkanske far. I 1967 ble foreldrene skilt og moren, og Nadia flyttet tilbake til Norge, der Nadia begynte i fransk barnehage.

## Referanser


## Eksterne lenker
* 
*
Woughton

**Woughton** (lokal uttale ) er et verdslig sogn i Milton Keynes i England. Det ligger sør innenfor byområdet, sør for sentrum, og har navn etter landsbyen Woughton on the Green. 

Sognet er avgrenset av A5 i vest, elven Ouzel i øst, Chaffron Way (H9) i nord og Groveway (H9) i sør. Det består av flere distrikter:

*Beanhill
*Bleak Hall
*Coffee Hall
*Eaglestone (med Milton Keynes General Hospital)
*Leadenhall (med Milton Keynes College)
*Netherfield
*Peartree Bridge
*Redmoor
*Tinkers Bridge
*Woughton on the Green
*Woughton Park
Alejandro Robaina

**Alejandro Robaina** (født 20. mars 1919 Alquizar i La Habana, død 17. april 2010 i San Luis i Pinar del Rio) var kjent som Cubas beste tobakksdyrker (veguero). Robaina fremstod også som den cubanske sigarens absolutte kultfigur. Hans tobakksplantasje i Vuelta Abajo-området produserer blant annet tobakk til verdens mest eksklusive sigarer, som merket Cohiba, og det har blitt dyrket tobakk på denne plantasjen siden 1845. I 1997 fikk Robaina sitt eget sigarmerke (Vegas Robaina), og i 2001 mottok han prisen som årets tobakksprodusent.

## Referanser


## Eksterne lenker
* «Alejandro Robaina, Cuba’s Most Famous Cigar Maker, Dies»  Latin American Herald Tribune
Glenn Roberts

**Glenn Noble Kårby Roberts** (født 26. juni 1988) er en norsk fotballspiller som spiller for Gamle Oslo.

Roberts kom til Vålerenga i 1997, ni år gammel, og gikk gradene i ungdomssystemet der. Han ble tatt opp i A-stallen våren 2006, der han debuterte mot Lyn den 16. april 2006. Totalt noterte han seg for 16 ligakamper og ett ligamål for Oslo-klubben.

I 2008 ble han leid ut til Nybergsund-Trysil, hvor han fikk fem kamper i 1. divisjon, før han i august 2008 skrev under en kontrakt med Aalesund. I 2010 var han på utlån til Åtvidaberg i Allsvenskan. I sesongene 2011 og 2012 spilte han for Sarpsborg 08.

## Referanser


## Eksterne lenker
* 
* Spillerprofil hos Norsk & Internasjonal Fotballstatistikk - NIFS.no
Baudolino

***Baudolino*** er en roman skrevet av den italienske forfatteren Umberto Eco utgitt i 2000. Den kom i norsk oversettelse i 2002, oversatt av Tor Fotland.

## Handling

Boken begynner med det fjerde korstogs erobring og plyndring av Konstantinopel i 1204. Baudolino redder her den bysantinske kansleren og forfatteren Niketas Khoniates fra de plyndrende korsfarerne, og begynner så å fortelle sin "livshistorie" til grekeren.

Historien er en humoristisk-ironisk moralhistorie om Baudolino, som adopteres av keiser Fredrik Barbarossa som trettenåring. Som ung mann følger han keiseren og hans hoff rundt mens Fredrik kjemper om makten i Italia med pave Alexander III. Baudolino viser seg å være en lærenem mann, og blir sendt til Paris for å utdanne seg. 

I Paris blir Baudolino kjent med skikkelser som Robert de Boron og Kyot. Her får de høre historien om landet til Prestekongen Johannes, og Baudolino blir besatt av idéen om å finne dette landet.

Etter mange år får endelig Baudolino reist østover for å lete etter Johannes. Ferden østover går gjennom mange rare land, og Baudolino møter på mange mytiske vesener på veien. 

## Se også
* Sambatyon

## Referanser
Gøril Kringen

**Gøril Kringen** (født 28. januar 1972 i Stjørdal) er en norsk fotballspiller og trener. Hun er blant de mestvinnende spillerne i norsk serie- og cupfotball for kvinner.

Hun spilte først for Stjørdals-Blink. Fra 1990 til 2005 spilte hun i forsvarsposisjon på Trondheims-Ørn. Mellom 1993 og 2004 vant klubben 8 cupseire og 7 seriemesterskap. Kringen har spilt 72 kamper for det norske landslaget og er olympisk mester fra OL i Sydney i 2000. Kringen deltok også i VM i 1999, EM i 1997 og 2001.

Kringen var hovedtrener for Trondheims-Ørn fra 2006 til 2011.

Kringen ble rangert som nummer 39 på listen over de 1000 beste idrettsutøverne i Trøndelag på avisa *Nidaros* sin kåring i 2022.

Utenom idretten har hun arbeidet som lærer i grunnskolen.

## Referanser




## Eksterne lenker
*
Mohammed Fellah

**Mohammed Fellah** (; født 1989) er en norsk tidligere fotballspiller og nåværende fotballagent.

Fellah er oppvokst på Holmlia i Oslo, han er født i Norge med foreldre fra Marokko.

## Karriere
Fellah kom til  som 14-åring fra . Han ble tatt opp fra U-gruppa til Vålerenga i juli 2006 som førsteårs junior. Fellah ble kjent som en offensiv midtbanespiller med gode basisferdigheter, lavt tyngdepunkt, et presist venstrebein og godt blikk for spillet. Fellah spiller gjerne sentralt på midtbanen, men blir også brukt som venstrekant eller spiss.

Fellah leverte en god 2006-sesong for reservelaget i 2. divisjon der han var Vålerengas mest benyttede spiller. Gode prestasjoner på andrelaget gjorde ham aktuell for A-lagspill, og i september debuterte han med scoring i 5-1-seieren mot  etter bare to minutter i sin Eliteserie-debut, da han scoret med sin første berøring på ballen for Vålerengas A-lag. Senere grep han sjansen da han fikk tillit i Royal League. I løpet av turneringa spilte han seg inn på førstelaget og startet de to siste kampene sentralt på midtbanen.

Mohammed Fellah var elev ved Wang Toppidrett som mange andre unge spillere hos Vålerenga.

Mohammed Fellah pådro seg en alvorlig skade da han brakk leggen under en U18-landskamp mot Tyrkia 24. august 2007. Årsaken til skaden var en hårreisende tofotstakling fra en tyrkisk spiller. Skaden holdt han ute i mange måneder.

Fellah startet sin første A-lagskamp siden beinbruddet i 2007 mot  i 1. runde av NM 2009. Vålerenga avanserte med 6-1. Fellah scoret et mål og hadde tre målgivende pasninger.

Fellah ble i august 2020 beskyldt for rasistisk hets i forbindelse med offentliggjøring av innhold fra en privat meldingslogg fra Instagram der en kvinne utsettes for sexistisk og rasebasert sjikane fra en brukerkonto tilhørende Mohammed Fellah.

## Referanser


## Eksterne lenker
* 
* VIF-helten sover med ballen
Bletchley and Fenny Stratford

**Bletchley and Fenny Stratford** er et verdslig sogn i Milton Keynes i England. 

Sognet ble opprettet i 2001, og omfatter Brickfields, Central Bletchley (det vil si Bletchley øst for West Coast Main Line), Denbigh (Denbigh North, Denbigh East og Denbigh West), Eaton Manor, Fenny Stratford, Granby, Manor Farm og Water Eaton. 

## Litteratur
*'Parishes : Bletchley with Fenny Stratford and Water Eaton' – Victoria History of the Counties of England, A History of the County of Buckingham: Volume 4 (1927), pp.&nbsp;274–283.
Georgios Karaiskakis Stadion

**Georgios Karaiskakis Stadion** er hjemmebanen til Olympiakos. Dette stadionet ligger i Pireus, Hellas. Kapasiteten er på 33&nbsp;334 tilskuere.  spiller landskamper her. Den ligger like ved hovedveien i Pireaus ved siden av The Peace and Friendship Stadium som er hjemmebanen til Olympiakos sitt basketlag. Stadionet har fått navnet etter den nasjonale helten Georgios Karaiskakis, som kriget mot Tyrkia.

## Eksterne lenker
* 
* Stadiumguide.com – Karaiskaki Stadium – Informasjon om stadionanlegget.
Terry Westley

**Terry Westley** (født 18. september 1959 i Ipswich, Suffolk, England) er en engelsk fotballtrener som har vært manager for to fotballklubber og midlertidig manager for en klubb. Han er nå (2023) teknisk direktør for J-League. 

## Biografi
Terry Westley var juniorspiller i Ipswich Town, men spilte aldri noen obligatoriske kamper på seniornivå for klubben. I 1980 ble han manager for Diss Town før han i 1984 begynte å jobbe med unge spillere. Han jobbet med unge spillere i Ipswich Town, Luton Town og Charlton Athletic. Han hadde et kortvarig engasjement som manager for Luton i 1995. 

Westley var senere assisterende manager i Rushden & Diamonds før han i mai 2002 ble ansatt som sjef for fotballakademiet til Derby County. Da Phil Brown i januar 2006 fikk sparken som manager i Derby ble Terry Westley midlertidig manager. Til tross for at Derby beholdt plassen i Football League Championship valgte klubbens styre å satse på en annen manager, og kort tid etter at Billy Davies fikk jobben forlot Westley Derby County.

Fra 2006 til 2011 ledet Westley fotballakademiet til Birmingham City. 
Fra 2014 til 2019 var han sjef for fotballakademiet til West Ham United https://www.whufc.com/news/articles/2019/may/08-may/terry-westley-step-down-academy-manager Han er pr. 2023 teknisk direktør for den japanske profesjonelle ligaen J-League. https://www.nssmag.com/en/sports/32026/j-league-jersey

## Karriere som manager

### Klubblag

#### Midlertidig manager

## Referanser

1. https://www.whufc.com/news/articles/2019/may/08-may/terry-westley-step-down-academy-manager
2. https://www.nssmag.com/en/sports/32026/j-league-jersey
## Kilder
* Mortimer, Gerald (2006): *DERBY COUNTY The Complete Record*. Breedon Books Publishing, Derby. ISBN 1-85983-517-1

## Eksterne lenker
*
Skibladner (norrøn mytologi)

**Skibladner** eller **Skidbladne** (norrønt: *Skíðblaðnir*) er navnet på skipet til fruktbarhetsguden Frøy i norrøn mytologi. Det kunne seile like godt til lands som til vanns og hadde alltid medbør straks seilene ble satt. Skipet kunne romme alle æsene, og siden brettes som en duk så det fikk plass i en pung.

Skipet ble laget av sønnene til mestersmeden Ivalde. De var dverger som hjalp Loke den gangen han klippet alt håret av Siv, Tors hustru. Brødrene, hvis navn ikke er nevnt, lagde hår av gull til Siv, skipet Skibladne til Frøy og spydet Gungne til Odin.

Hjuldamperen *[[DS Skibladner]]*, som har seilt på Mjøsa siden 1856, er oppkalt etter Skíðblaðnir.
George Kinsey

**George Kinsey** (født 20. juni 1866 i Burton upon Trent, Staffordshire, England, død januar 1911) var en engelsk landslagsspiller i fotball som spilte for ni engelske klubber.  

Kinsey spilte fire landskamper for .

## Biografi
George Kinsey startet sin fotballkarriere i Burton Crusaders i 1883, og han spilte senere for Burton Swifts og Mitchell St George's før han i august 1891 skrev under for Wolverhampton Wanderers. I mars 1892 debuterte han på det engelske landslaget da England slo  2-0 i Wrexham. Sommeren 1894 gikk han til Aston Villa før han året etter signerte for Derby County. Deretter ble det et kort opphold i Notts County før han i 1897 ble den første profesjonelle fotballspiller som skrev kontrakt med Eastville Rovers. I 1900 returnerte han til sin gamle klubb Burton Swifts før han avsluttet sin profesjonelle karriere i Burton Early Closing.

## Karriere som fotballspiller

### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
* Mortimer, Gerald (2006): *DERBY COUNTY The Complete Record*.  Breedon Books Publishing, Derby. ISBN 1-85983-517-1
Sanderson Farms Championship

**[[Sanderson Farms]] Championship** er en golfturnering på den amerikanske PGA-touren, som spilles hvert år på Country Club of Jackson i Jackson i Mississippi. Turneringen ble flyttet hit i 2014, samtidig flyttet til høsten og dermed ikke avholdt under PGA-touren 2013/14. I stedet ble turneringen avholdt som den sjette turneringen på PGA-touren 2014/15.

Turneringen har blitt avholdt siden 1968 og vært en del av PGA-touren siden PGA-touren 1986, da spilt på Hattiesburg Country Club i Hattiesburg. Turneringen ble ikke fullt tellende før på PGA-touren 1994, da turneringen flyttet til Annandale Golf Club i Madison.

Under PGA-touren 2022/23 ble turneringen spilt to ganger, grunnet flytting av høstdelen til slutten av sesongen fra og med 2024-sesongen.

## Vinnere

## Referanser


## Eksterne lenker
* 
* Turneringen på PGATOUR.com
Year of the Horse

***Year of the Horse*** er en dokumentarfilm fra 1997, regissert av Jim Jarmusch. I filmen følger man Neil Young og Crazy Horse på deres turné i 1996. Filmen er bygget opp rundt intervjuer av de fire musikerne og Neil Youngs far, Scott Young, samt konsertopptredener.

Filmen har en annen spilleliste enn konsertalbumet med samme navn.

## Spilleliste albumet ''Year of the Horse''
### Disc 1
# «When You Dance» – 6:20
# «Barstool Blues» – 9:02
# «When Your Lonely Heart Breaks» – 5:04
# «Mr. Soul» – 5:05
# «Big Time» – 7:28
# «Pocahontas» – 4:50
# «Human Highway» – 4:07

### Disc 2
# «Slip Away» – 10:52    
# «Scattered» – 4:00
# «Danger Bird» – 13:34
# «Prisoners» – 6:40     
# «Sedan Delivery» – 7:16

## Medvirkende
*Neil Young: gitar, piano, munnspill, vokal
*Frank «Poncho» Sampedro: gitar, keyboards, vokal
*Billy Talbot: bass, vokal
*Ralph Molina: trommer, perkusjon, vokal

## Referanser


## Eksterne lenker
*
Adam Hammill

**Adam James Hammill** (født 25. januar 1988) er en engelsk fotballspiller som spiller for Scunthorpe United FC.

## Klubbfotball
### Liverpool
I sin barndom gikk han på Liverpool kamper med faren sin, og han spilte for et under-9 lag til Pavilion Tigers da han var seks, helt til han i 7-årsalderen ble oppdaget av Hughie McAuley og Arthur Edwards fra Liverpool FC og begynte på det berømte fotballakademiet til Liverpool FC.

Sesongen 2006/2007 tilbragte han på lån i Dunfermline i Skotsk Fotball. Han ble i februar 2006 flyttet til førstelagstroppen til Liverpool der han fikk trøyenummer 36 på drakten. Han har ennå ikke debutert på A-laget, men han var en viktig del av Liverpools juniorlag som vant FA Youth-cup våren 2006 med  seier over Manchester City i finalen.

Celtic var sommeren 2007 interessert i å ta Hammill på lån, men Liverpool avviste lånet på grunn av at Hammill sannsynlgvis ikke ville få spilletid på grunn av stor konkurranse om plassene på det skotske storlaget. Hammill signerte i august 2007 en forlenging av sin kontrakt med Liverpool frem til 2011, før han dro på utlån til Southampton FC, der han fikk 25 seriekamper hos det tidligere storlaget.

Hammill signerte også i 2008 en ny treårskontrakt, før han dro videre på et 6 måneder langt låneopphold hos Blackpool. Hammill spilte sin første seriekamp for *The Seasiders* den 9. august, og gjorde en god figur. Hammill ble i februar 2009 igjen lånt ut, denne gangen for resten av sesongen 2008/2009 til Barnsley.

## Landslagsspill
Sammen med vennene og lagkameraetene Craig Lindfield og Paul Anderson ble han tatt ut på det engelske U19-landslaget i 2006 og skåret sitt første landslagsmål i ein seier mot Sveits i november 2006.

## Meritter
**Liverpool**
* FA Youth-cup 2006

## Referanser


## Eksterne lenker
* 
*  Liverpool.no om Adam Hammill
*  Liverpool FC profile
Sjaslik

**Sjaslik** er en matrett fra det tidligere Sovjetunionen. Sjaslik er en variant av shish kebab, og lages vanligvis fra enten biff, svin, kylling eller lam, på bakgrunn av lokale skikker eller religion. Det er ikke uvanlig å se sjaslik på menyen til restauranter, men vanligvis selges det av gateselgere som griller kjøttet over bål eller kullgrill. Sjaslik lages vanligvis på *Mangal*, en tyrkisk grill.

## Fotnoter

## Referanser




## Eksterne lenker
*
Middelalderfestivalen på Hamar

**Middelalderfestivalen på Hamar** holdes hvert år i mai/juni på Hamar i Hedmark fylke. Under festivalen avspeiles livet i Hamars middelalder fra opprettelsen i 1153 til reformasjonen i 1536. Festivalen finner sted på Domkirkekeodden, der domkirken, bispegården og kaupangen en gang lå. I 2006 besøkte 5400 mennesker Middelalderfestivalen. 

Gjennom et titalls år har det foregått middelaldervandringer på Domkirkeodden. Da publikumstilslutningen økte måtte man finne nye måter å formidle historien på. Etter hvert utviklet dette seg til festivalen slik den er nå.
Dossering

**Dossering** (av latin *dos* = rygg) er det tekniske uttrykket for hvor stor helningsvinkel eller *overhøyde* en veibane eller et jernbanespor har i en kurve. Hensikten med dosseringen er å hindre ulykker, at kjøringen skal være mer komfortabel, og - for jernbanens del - redusere slitasjen på sporene. Jo skarpere en kurve er, og jo høyere hastighet veien eller banen er beregnet på, dess større skal dosseringen være.

Årsaken til at kurver er dossert, er at ved kjøring i en kurve vil kjøretøyet bli utsatt for en sentrifugalkraft som virker utover fra kurvens sentrum. Størrelsen på denne sentrifugalkraften øker med kvadratet av hastigheten og er omvendt proporsjonal med kurvens radius. Veibanen eller jernbanen skal derfor også være dossert etter den hastighet som er påregnelig på strekningen. Ved planleggingen av veier kalles dette for dimensjonerende hastighet.

I teorien skal banen eller veien ha en helningsvinkel som gjør at resultantkraften av tyngdekraft og sentrifugalkraft har en retning som er vinkelrett på banen. Hvis biler (eller tog) passerer i forskjellige hastigheter, er dette ikke mulig i praksis. Dosseringen er også høyst merkbar hvis en bil eller et tog stanser i en krapp kurve. Et kjent eksempel fra norske jernbaner er Kolbotn stasjon på Østfoldbanen.

Også på en rett veistrekning vil begge kjørebanene være svakt dossert fra midten av veien og ut til hver veikant, men hensikten her er å sikre avrenningen, slik at regnvann ikke samles i veibanen.

Dosserte kurver brukes også på travbaner og sykkelbaner (velodromer).
Jack Kirby (fotballspiller)

**John «Jack» Kirby** (født 30. september 1910 i Overseal, død 15. juni 1960 i Derby i Derbyshire i England) var en engelsk fotballspiller som spilte for tre engelske klubber. Kirby, som var målvakt, var også manager for en engelsk klubb. 

Han startet sin fotballkarriere i Newhall United før han i april 1929 skrev under på en kontrakt med Derby County. I 1932 etablerte han seg som førstekeeper for Derby, og han spilte for *the Rams* fram til 1938.  I august 1938 takket han ja til å bli spillende manager i Folkestone Town, og han hadde denne jobben til august 1939.

## Klubblag (spiller)

### Klubblag (manager)

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 

## Eksterne lenker
*  Spillerprofil fra Derby Evening Telegraph 
*  Artikkel om Kirby fra Derby Evening Telegraph

e
São Carlos (São Paulo)

**São Carlos** er en kommune og by i delstaten São Paulo i sørøstregionen av Brasil. Byen ble grunnlagt i 1857 under navnet «São Carlos do Pinhal.» Opprinnelig var dyrking av kaffe det viktigste landbruksproduktet. I dag har sukkerrør overtatt denne rollen. Det finnes også en god del industri i kommunen. São Carlos har også en rekke universiteter og høyskoler.

## Galleri

Fil:View from lunch in Sao Carlos.jpg‎|Utsikt mot São Carlos
Fil:Catedralsaocarlosborromeu.JPG|Catedral de São Carlos Borromeu
Fil:Catedral São Carlos nova iluminacao.jpg|Catedral de São Carlos Borromeu
Fil:Condedopinhal.gif|Conde do Pinhal


## Referanser


## Eksterne lenker
* 
* http://www.parqtec.com.br
* http://pt.trekearth.com/gallery/South_America/Brazil/Southeast/Sao_Paulo/Sao_Carlos/
* http://wikimapia.org/#y=-22014361&x=-47907944&z=11&l=9&m=a
* http://www.saocarlos.sp.gov.br
Eugene Hanssens gate (Oslo)

**Eugene Hanssens gate** (1, 2A–2B) er en gate i Oslo på Lindern i bydel St. Hanshaugen. Gaten starter like vest for nordenden av Ole Jacob Brochs gate og går til Armauer Hansens gate. 

Gaten fikk sitt navn i 1936 etter Niels Eugène Amandus Hanssen (1852–1934), sogneprest i Gamle Aker.

## Referanser


## Litteratur
* 

## Eksterne lenker
* Statens kartverk – Faktaark
* Oslo kommunes bydelsoversikt
Arve Johnsen

**Arve Johnsen** (1934&ndash;2023) var en norsk siviløkonom, politiker og jurist som var den første administrerende direktør i Statoil. 

## Bakgrunn
Arve Johnsen ble født 18. februar 1934 i Borre i Vestfold og vokste opp på Hamar. Han var sønn av stasjonsmester Arthur Johannes Johnsen (1902–1987) og Svanhild Ekeberg (1910–2011).  

Etter examen artium ved Hamar katedralskole i 1953 og studentfaglinjen ved Hamar Handelsgymnasium, tok han i 1957 eksamen ved Norges Handelshøyskole (NHH) i Bergen og juridisk embetseksamen cand.jur. ved Universitetet i Oslo i 1960.

Johnsen publiserte sommeren 2008 boken *Norges evige rikdom*, som særlig handler om hans egne år som toppsjef i Statoil. Johnsen er hovedperson i Georg Johannesens satire *Romanen om Mongstad*.

Han døde 6. desember 2023 på Billingstad.

## Virke
Arve Johnsen begynte sin yrkeskarriere i 1960 i Norges Eksportråd. Han skrev en liten og instruktiv bok om eksportmarkedsføring, som i mange år ble brukt i undervisningen på Norges Eksportskole. Neste arbeidsgiver var Norsk Hydro, der han var sekretær og salgssjef i ti år, avbrutt av ett år (1964) som dommerfullmektig ved Nes sorenskriverembete på Romerike.

Johnsen var aktiv i Arbeiderpartiet og var industriminister Finn Lieds statssekretær tidlig i 1970-årene. 

Han var administrerende direktør i tidligere Statoil, nå Equinor, fra grunnleggelsen i 1972 til han gikk av i 1988 som følge av «Mongstad-saken». Da var Statoil blitt et av verdens største oljeselskaper til havs. «Mongstad-saken» handlet om av utbyggingen av raffineriet på Mongstad i 1987 førte til overskridelser på over fire milliarder kroner. Dette utløste kritikk mot Statoils ledelse. Til tross for at Statoils styre i første omgang slo ring rundt selskapets toppsjef, valgte Johnsen å trekke seg. Han fratrådte sin stilling i Statoil i januar 1988.

## Utmerkelser
Johnsen ble i mai 2023 utnevnt til kommandør av Den Kongelige Norske St. Olavs Orden for sin samfunnsnyttige innsats.

## Bibliografi
*  *Statoil-år : utfordringen*, Gyldendal (1988)
*  *Statoil-år : gjennombrudd og vekst 1978-1987*, Gyldendal (1990)
*  *Norges evige rikdom : oljen, gassen og petrokronene*, Aschehoug (2008)

## Referanser


## Eksterne lenker
* 
* Arve Johnsen - Store norske leksikon
Gigg Lane

**Gigg Lane** er en fotballarena i Bury i England. Banen er eid av og hjemmebane for Bury FC. FC United of Manchester har også Gigg Lane som hjemmebane. Gigg Lane har en tilskuerkapasitet på 11 669.

## Historie

Stadionet ble bygget i 1885, og hadde sin første kamp 12. september 1885 mellom Bury FC og Wigan Athletic (en kamp som endte i 4-3 til Bury).

## Annet bruk
Stadioen har blitt brukt til mange andre idretter enn fotball, f.eks. rugby, cricket, baseball og lacrosse. Den har også blitt brukt av andre fotballklubber enn Bury, bl.a. har Manchester United hatt reservelagskamper her, og FC United of Manchester har delt stadioen med Bury siden 2005-06-sesongen.

Manchester United-spilleren Anderson filmet en TV-reklame der for Adidas.

## Eksterne lenker
* Bury FC om banen
Skalabruk

**Skalabruk** betyr å tildele nummer eller andre symboler til karakteristika ved objekter etter bestemte regler. Det er viktig å presisere at vi ikke måler personen, men egenskaper eller attributter ved personen, slik som inntektsnivå, meninger o.l. Det er vanlig å operere med forskjellige målenivåer for egenskaper eller variabler: nominalnivå, ordinalnivå, intervallnivå og forholdstallnivå.

**Nominal (navn) skala** er laveste nivå. Eksempler på slike variabler når det gjelder individer er kjønn og bosted. Statistisk bruk: prosent, mode (høyeste frekvens) antall, Kji-kvadrat.

**Ordinal (relativ posisjon) skala**. Nummer som indikerer objektets relative posisjon, 
men sier ingen ting om styrken eller forskjellen mellom dem.

**Intervall (definert avstand) skala**. Forskjellen mellom 1 og 2 er den samme som forskjellen
mellom 3 og 4. (Temperaturmåleren er et eksempel hvor det ikke er noe naturlig nullpunkt 
når vi sammenligner fahrenheit med celsius).

**Forholdstall (absolutt nullpunkt) skala**. Høyde, vekt, antall, inntekt. Vi kan regne relative 
tall (prosenter), aritmetisk gjennomsnitt, median og mode. Det er ingen begrensninger i 
hvilke statistikker vi kan bruke. Forholdstall kan også transformeres til andre måleenheter 
(eks. kr ⇒ $ eller £).
Älvdalen kommune

**Älvdalen kommune** er en kommune i Dalarnas län i landskapet Dalarna i Sverige. Kommunen har grenser til nabokommunene Mora, Malung-Sälen og Härjedalen. I vest grenser kommunen til kommunene Trysil og Engerdal i Norge. Kommunens administrasjonssenter ligger i Älvdalen. Älvdalen kommune utgjør en fjerdedel av totalarealet i Dalarnas län. Kommunen ble oppretta i 1971 da landskommunene Älvdalen, Särna og Idre ble slått sammen til en kommune. Sveriges prinsesse Sofia vokste opp i Älvdalen.

## Språk
Den svenske dialekten som snakkes i Älvdalen kalles älvdalsk, og anses ofte for å være et separat språk fra svensk. Samisk har status som offisielt minoritetsspråk i kommunen og kommunen er den sørligste kommunen som inngår i forvaltningsområdet for samisk språk i Sverige. Idre (sørsamisk: *Eajra*) er det sørligste stedet i Sápmi.

## Geografi
Mange fjell over 1000 moh. nord i kommunen. Den høyeste toppen er Storvätteshågna, 1204 moh. i Långfjället. I Fulufjällets nasjonalpark finnes Sveriges høyeste foss, Njupeskär og grana "Gamle Tjikko", som er en kandidat til verdens eldste tre. Nasjonalparker og naturreservat i kommunen utgjør sammenlagt 1800 km².  Sveriges største militære skytefelt, Älvdalens skjutfält, utgjør 540 km² av kommunen. Gjennom kommunen renner Österdalälven med flere vannkraftverk blant annet Trängslet som er et av de største vannkraftverkene i Sverige. Næringslivet domineres av jord- og skogbruk. Turisme til vintersportsstedene Idre og Grövelsjön er en betydelig næring. Älvdalen er Sveriges sørligste reindriftskommune.

Riksväg 70 går gjennom kommunen, og fortsetter som Fylkesvei 218 etter passeringa av riksgrensa til Norge.

## Tettsteder
Älvdalen kommune hadde åtte tettsteder i 2010. I tabellen oppgis antall innbyggere per 31. desember 2010.

## Historie
De nordlige delene av Älvdalen kommune, Idre og Særna, hørte inntil 1644 til Norge.

## Referanser


## Eksterne lenker
Offisiell hjemmeside for Älvdalen kommune
Zoey 101

***Zoey 101*** er en amerikansk TV-serie som handler om unge Zoey Brooks (Jamie Lynn Spears), som begynner på en prestisjetung privatskole kalt Pacific Coast Academy (PCA) som slipper inn jenter for aller første gang. Gjennom hele TV-serien navigerer Zoey og hennes nye venner livet som tenåringer. Etter hvert som serien skrider frem, vokser vennegjengen tettere sammen, men må også navigere gjennom både private og akademiske problemer.

Serien hadde premiere i USA i 2005 og har vært nominert til en Emmy, og den har vunnet en rekke andre priser som Young Artist Awards og BMI Film & TV Awards. 

Jamie Lynn Spears er Britney Spears' søster, og har vunnet og blitt nominert til en rekke priser for sin innsats i Zoey 101, blant annet Kids’ Choice Awards. I Norge ble serien tidligere sendt på TVNorge og Nickelodeon.

## I rollene
* Jamie Lynn Spears spiller Zoey Brooks
* Sean Flynn-Amir spiller Chase Matthews (sesong 1-3; gjest i sesong 4)
* Alexa Nikolas spiller Nicole Bristow (sesonger 1-2)
* Kristin Herrera spiller Dana Cruz (sesong 1)
* Christopher Massey spiller Michael Barret
* Matthew Underwood spiller Logan Reese 
* Paul Butcher spiller Dustin Brooks 
* Erin Sanders spiller Quinn Pensky 
* Craig Young spiller Coach Ferguson
* Victoria Justice spiller Lola Martinez (sesonger 2-4)
* Austin Butler spiller James Garrett (sesong 4)
Dronningen (selskapslokale)

**Dronningen** var opprinnelig klubb- og selskapslokalet til Kongelig Norsk Seilforening, beliggende i enden av Huk Aveny på Bygdøy i Oslo, ytterst på Dronningen kjørebro. Siden 1995 eies selskapslokalene av skipsreder Petter C.G. Sundt.

Selskapslokalene kan leies til sluttede selskaper, men tilbyr også à la carte.

## Historie

Byggingen ble startet i 1902. Den 5. september 1929 brant bygningen ned til grunnen. Det ble holdt en arkitektkonkurranse i 1930 til den nye bygningen, og den ble vunnet av arkitektene Andreas Bjercke og Georg Eliassen med utkastet «Hus og Havn». Dronningen åpnet på nytt i mai 1931. Til 50-årsjubileet i 1952 ble kronprins Olav valgt til foreningens formann.

## Kongen og Dronningen
Tvers over Frognerkilen ligger Christiania Roklubbs klubbhus Kongen ytterst på en gangbro fra Frognerstranda. De to strukturene danner derfor et naturlig par, «Kongen og Dronningen».

## Litteratur
* Carlsen, Jan: *[https://web.archive.org/web/20150711204108/http://www.oslomuseum.no/images/stories/PDFer/Byminner/Byminner%20nr%203%20-%202010%20-%20web.pdf Da Dronningen ble loset trygt i havn].* I *[[Byminner (Oslo)|Byminner]]* nr.3-2010, s.26-33

## Eksterne lenker
* 
*
John William Robinson

**John William «Jack» Robinson** (1870–1931) var en engelsk landslagsspiller i fotball som spilte for ti engelske klubber og en amerikansk klubb.

Robinson, som var keeper, spilte elleve landskamper for .

## Biografi
John William Robinson startet sin fotballkarriere i Derby Midland før han gikk til Lincoln City i 1889. I 1891 ble Derby County hans neste klubb, og mens han var i denne klubben fikk han også sin debut på det engelske landslaget. Det skjedde den 20. februar 1897 da England slo  6&ndash;0 i Nottingham. 

I august 1897 gikk Robinson til Brighton New Tower, og han var i denne klubben fram til mai 1898 da han signerte for Southampton. Hans mest berømte tid i denne perioden var da han slo seg sammen med en rekke tidligere landslagsspillere og erfarne spillere fra øverste divisjon for å hjelpe Southampton til å dominere The Southern League på begynnelsen av det 20. århundre. Deretter spilte han for Plymouth Argyle, Millwall og Exeter City før han i oktober 1906 skrev under for Green Waves. I 1908 returnerte til Exeter City, mens han i mai 1909 skrev under på en kontrakt med Stoke City. Robinson avsluttet sin fotballkarriere i New York med spill for Rochester.

Robinson ble regnet som en av de beste fotballspillerne i andre halvdel av 1800-tallet. Han spilte også baseball i tillegg til å spille fotball. Sammen med baseball-spilleren Steve Bloomer spilte han for Derby County Baseball Club og hjalp dem med å bli britiske vinnere to ganger i løpet av 1890-årene. 

## Karriere som fotballspiller

### Landslagskarriere for England

### Klubblag

## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*.  Headline Book Publishing, London. ISBN 0-7472-1954-0
5. serierunde i Premier League 2006/07

**5. serierunde i Premier League 2006/2007** begynte 16. september med Charlton Athletic mot Portsmouth FC og avsluttes 17. september med Manchester United mot Arsenal FC.

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Ole Jacob Brochs gate (Oslo)

::*Se [[Ole Jacob Brochs gate|pekerside]] for flere forekomster av Ole Jacob Brochs gate.*

**Ole Jacob Brochs gate** (1-9; ingen partallsadresser) er en gate i Oslo på Lindern i Bydel St. Hanshaugen. Gaten starter i General Birchs gate og går nordover til Eugene Hanssens gate. Gaten fikk sitt navn i 1936 etter matematikeren og professoren Ole Jacob Broch (1818-1889). På vestsiden av gaten ligger Norges veterinærhøgskole på Adamstuen, og på østsiden ligger boligene i Lindern hageby.

## Referanser


## Eksterne lenker
* Oslo kommunes bydelsoversikt
General Birchs gate (Oslo)

**General Birchs gate** (7A–7B, 16–34) er en gate i Oslo på Adamstuen/Lindern i bydel St. Hanshaugen. Gaten starter i Ullevålsveien og går til Geitmyrsveien forbi parken Idioten og Norges veterinærhøgskole. 

Gaten fikk sitt navn i 1871 etter generalmajor Paul Hansen Birch (1788-1863), vaktkommandant ved riksforsamlingen på Eidsvoll i 1814.

## Referanser
Kyrfossen (Ulvik)

**Kyrfossen** er en foss i Kyrelvi ved Osa i Ulvik kommune i Hordaland. Fossen har et totalt fall på om lag 450&nbsp;meter og høyeste loddrette fall på ca. 360&nbsp;meter. Kyrelvi er et av de få vassdragene i området som ikke er regulert. 

Kyrelvi får vann fra mindre isbreer og nedbørsfelt på nordvestsiden av det 1406&nbsp;meter høye Kyrelvfjellet. Etter fossen renner den ut i Austdøla som nå er regulert i forbindelse med vannkraftutbyggingen Lang-Sima. Vannføringen i elva er relativt liten og varierer med nedbør og snøsmelting, men fossen er majestetisk der den faller ned i den trange dalen.

Fossen ses best i fra anleggsveien til Osafjellet. Det oppkreves bompenger for å kjøre på veien. 

## Se også
*Liste over norske fosser

## Eksterne lenker
* World waterfall database